b'\n_START_ARTICLE_\nTarptautinis Sopoto dain\xc5\xb3 festivalis\n_START_PARAGRAPH_\nTarptautinis Sopoto dain\xc5\xb3 festivalis (lenk. Mi\xc4\x99dzynarodowy Festiwal Piosenki)\xc2\xa0\xe2\x80\x93 dain\xc5\xb3 atlik\xc4\x97j\xc5\xb3 konkursas, kasmet vykstantis Lenkijos kurorte Sopote prie Baltijos j\xc5\xabros. Festival\xc4\xaf organizuoja Lenkijos visuomenin\xc4\x97 televizija TVP kartu su priva\xc4\x8diu televizijos kanalu TVN. Tai yra vienas did\xc5\xbeiausi\xc5\xb3 muzikos rengini\xc5\xb3 Lenkijoje.\n_START_SECTION_\nIstorija\n_START_PARAGRAPH_\nPirmasis Sopoto festivalis buvo surengtas 1961\xc2\xa0m., pagrindinis organizatorius buvo Vladislavas \xc5\xa0pilmanas i\xc5\xa1 Lenkijos radijo._NEWLINE_1977\xe2\x80\x931980\xc2\xa0m. festival\xc4\xaf laikinai pakeit\xc4\x97 Intervizijos dain\xc5\xb3 konkursas (angl. Intervision Song Contest), kuris taip pat buvo organizuotas Sopote._NEWLINE_Prie\xc5\xa1ingai Eurovizijos dain\xc5\xb3 konkursui, Tarptautinis Sopoto dain\xc5\xb3 festivalis da\xc5\xbenai kei\xc4\x8dia taisykles ir format\xc4\x85 ir si\xc5\xablo \xc4\xafvairius konkursus dain\xc5\xb3 atlik\xc4\x97jams. Tai n\xc4\x97ra vien tik Europos atlik\xc4\x97j\xc5\xb3 pasirodymui skirtas renginys\xc2\xa0\xe2\x80\x93 jame da\xc5\xbenai dalyvauja atlik\xc4\x97jai i\xc5\xa1 Kubos, Dominikos Respublikos, Mongolijos, Naujosios Zelandijos, Nigerijos, Peru, Piet\xc5\xb3 Afrikos Respublikos._NEWLINE_Festivalio populiarumas nul\xc4\x97m\xc4\x97, kad 2005\xc2\xa0m. jo organizavimas buvo perduotas priva\xc4\x8diai televizijai TVN._NEWLINE_Nuo 1999\xc2\xa0m. festivalyje nebuvo did\xc5\xbeiojo prizo, o TVP televizija nutar\xc4\x97 \xc4\xaf festival\xc4\xaf kviesti muzikos \xc5\xbevaig\xc5\xbedes (pavyzd\xc5\xbeiui, Whitney Houston ir kt.). 2005\xc2\xa0m. TVN televizija nutar\xc4\x97 sugr\xc4\x85\xc5\xbeinti festivaliui konkurso format\xc4\x85, o 2006\xc2\xa0m. \xc4\xaf festival\xc4\xaf pakviet\xc4\x97 Elton John.\n_START_SECTION_\nNugal\xc4\x97tojai pagal \xc5\xa1alis\n_START_PARAGRAPH_\nLenkija (10), TSRS, Jungtin\xc4\x97 Karalyst\xc4\x97 (4), JAV (3), Kanada, Suomija, Graikija ir \xc5\xa0veicarija (2), Austrija, \xc4\x8cekoslovakija, Pranc\xc5\xabzija, Vokietija, Italija, Latvija, Lietuva, Nyderlandai, Norvegija ir \xc5\xa0vedija (1)'